Sodba Splošnega sodišča z dne 27. junija 2019 – Szegedi/Parlament
(Zadeva T-135/18)1
(Institucionalno pravo – Pravilnik o povračilu in nadomestilu stroškov poslancem Evropskega parlamenta – Potni stroški – Stroški za parlamentarno pomoč – Izterjava neutemeljeno izplačanih zneskov – Pravica do obrambe – Predložitev dodatnih dokazov – Obveznost obrazložitve – Napačna ugotovitev dejanskega stanja – Sorazmernost)
Jezik postopka: madžarščina
Stranki
Tožeča stranka: Csanád Szegedi (Budimpešta, Madžarska) (zastopnik: K. Bodó, odvetnik)
Tožena stranka: Evropski parlament (zastopniki: N. Görlitz, S. Seyr in B. Simon, agenti)
Predmet
Predlog na podlagi člena 263 PDEU za razglasitev ničnosti sklepa generalnega sekretarja Parlamenta z dne 30. novembra 2017, v skladu s katerim naj se od tožeče stranke izterja znesek 264.196,11 EUR, ki je bil neutemeljeno izplačan iz naslova potnih stroškov in stroškov za parlamentarno pomoč ter s tem povezanega opomina z dne 19. decembra 2017.
Izrek
Sklep generalnega sekretarja Parlamenta z dne 30. novembra 2017, v skladu s katerim naj se od Csanád Szegedija izterja znesek 264.196,11 EUR, in s tem povezan opomin z dne 19. decembra 2017 se razglasita za nične v delu, v katerem se nanašata na zneske, izplačane iz naslova potnih stroškov, v višini 8.273,83 EUR.
V preostalem delu se tožba zavrne.
C. Szegedi in Evropski parlament nosita vsak svoje stroške.
____________
1 UL C 182, 28.5.2018.